A 2017 júniusi Európa-bajnokságon ötödik helyezést ért el. Csapatban (Knapek, Lupkovics, Mohamed) negyedik volt. A világbajnokságon az egyéni versenyben a 32 között egy tussal kapott ki az olimpiai és világbajnok Inna Gyeriglazovától. A Knapek, Kreiss, Lupkovics, Mohamed összeállítású csapat a kilencedik helyezést érte el. Augusztusban aranyérmes volt az universiadén. Csapatban (Kondricz, Lupkovics, Balogh Orsolya) negyedik lett. A 2018-as Európa-bajnokságon a hetedik helyen zárt. Csapatban (Mohamed, Lupkovics, Szalai Szonja) a hatodik helyen végzett. A világbajnokságon 24. lett. Csapatban (Kondricz Kata, Lupkovics, Mohamed) tizenegyedik helyezést érték el. A 2019-es Eb-n a 32 között búcsúzott. Csapatban (Lupkovics, Kondricz, Pásztor Flóra) ötödik helyezett lett. A világbajnokságon a nyolcaddöntőben esett ki és a tizenhatodik helyre rangsorolták. Csapatban (Mohamed, Kondricz, Lupkovics) tizedik volt. A 2021 nyarán megtartott tokiói olimpián tőr egyéniben a nyolcaddöntőben kapott ki 15–10-re a címvédő Inna Gyeriglazovától. A tőrözők csapatversényben a 7. helyen végzett (Kondricz, Pásztor, Mohamed).